Diit 103
Liak kɛ kui̱ gɔɔyä Kuɔth
(Dit Dee-bid)
1
Liak Kuoth Nhial lö tieeydä,
ji̱n puɔ̱nydä kɛɛliw,
liak ciötdɛ min rɛl
gɔɔydɛ rɔ.
2
Liak Kuoth Nhial lö tieeydä,
kä /cu gɔɔydɛ päl ruëëc.
3
Jɛn pälɛ ɣä dueerkä diaal,
kä jakɛ liawkä kä gɔw,
4
kä cɛ tëkdä luɛl kɔ̱k,
kä cɛ ɣä kum kɛ nhökdɛ
min thil pek kɛnɛ
kɔ̱a̱c lɔaac.
5
Kä jɛn cɛ ɣä ro̱ŋ kɛ ti gɔw,
kɛ ɣöö bä kula ŋuɛ̈t mi bum
ce̱tnikɛ cuɔɔr.
6
Kä Kuoth Nhial bɛ lat ni cuŋ
kɛnɛ thuɔ̱ɔ̱k kɛ kui̱ nɛɛni
tin yɔaŋkɛ.
7
Jɛn cɛ duɔ̱pkɛ nyuɔ̱th Muthɛ,
kä cɛ lätkɛ nyuɔ̱th
ji̱ I-thɛ-rɛl.
8
Kuoth Nhial tëë kɛ kɔ̱a̱c lɔaac
kɛnɛ nhök,
kuiy ŋɛ̈ɛ̈nydɛ kä thil
nhökdɛ pek.
9
Kä jɛn /cɛ naath gɔny ni ciaŋ,
kä gakdɛ /ciɛ gak mi do̱raar.
10
/Cɛ nɛy ciɛŋ kɛ ta̱a̱ dueerikɔ,
kä /cɛ kɔ culikä ce̱tkɛ
ta̱a̱ jiäknikɔ.
11
Ce̱tkɛ mɔ te ni pua̱a̱r nhialɔ
kä piny,
jɛn Kuoth bä di̱t nhökdɛ kɛ
nɛy tin luɔ̱thkɛ jɛ,
12
ce̱tnikɛ min nɔ̱a̱n nhiam ɣɔaa
kɛ jɔk ɣɔaa,
cɛ dueerkɔ nɔa̱a̱n ni nɔ
kɛ kɔ.
13
Ce̱tkɛ min la gua̱n gan a tekɛ
kɔ̱a̱c lɔaac kɛ gaatkɛ,
bi Kuoth tekɛ kɔ̱a̱c lɔaac
inɔ bä kɛ nɛy
tin luɔ̱thkɛ jɛ.
14
Kɛ ɣöö jɛn ŋäcɛ jɛ ca kɔn
cak i̱di,
jɛn tiimɛ jɛ ɛn ɣöö
kɛ kɔn tur.
15
Kä kɛ ɣöö raan ce̱t tëkdɛ
kɛ ta̱a̱ juaacni,
la raan a pith ce̱tkɛ gaakni
juaacni rɛy ka̱a̱kni.
16
Kä mɔ ci jiɔam puɔ̱t ɔ,
la gaakni cua̱ thil,
kä ca gua̱a̱thdiɛn la ŋa̱ckɛ.
17
Kä nhök Kuɔth Nhial in thil pek,
tëëkɛ nɛy tin luɔ̱thkɛ jɛ,
kä bi cuŋkɛ te
kä gaat gankiɛn.
18
Kɛ nɛy tin ka̱pkɛ mat ruacdɛ,
nɛy tin tiɛtkɛ ɣöö
ba ŋuɔ̱tkɛ la̱t.
19
Kä Kuoth Nhial cɛ kuäärɛ
yiath piny puɔ̱ɔ̱rä,
kä kuäärɛ ruaacɛ ti diaal.
20
Liakɛ Kuoth Nhial yɛn ja̱a̱kɛ,
kä puanyɛ jɛ yɛn nɛy tin
bum tin la̱tkɛ la̱tdɛ,
yɛn nɛy tin luɔ̱thkɛ ruacdɛ.
21
Liakɛ Kuoth Nhial yɛn
ji̱ nhial diaal,
yɛn nɛy diaal tin
la̱tkɛ lätkɛ.
22
Liakɛ Kuoth Nhial yɛn tin
diaal tin cɛ cak,
puanyɛ jɛ gua̱thni diaal
tin ruecɛ thi̱n.
Liak Kuoth Nhial, lö tieeydä.
